CELEX: 62008CG0001
Language: et
Date: 2009-11-30 00:00:00
Title: Arvamus 1/08: Euroopa Kohtu (suurkoda) 30. novembri 2009 . aasta arvamus — Euroopa Ühenduste Komisjon (EÜ artikli 300 lõike 6 alusel antud arvamus — Teenustekaubanduse üldleping (GATS) — Erikohustuste loendid — Kompenseerivaid täpsustusi tegevate lepingute sõlmimine, arvestades teatud kohustuste muutmist ja kõrvaldamist seoses uute liikmesriikide ühinemisega Euroopa Liiduga — Jagatud pädevus — Õiguslik alus — Ühine kaubanduspoliitika — Ühine transpordipoliitika)

16.7.2011   
            
            
               ET
            
            
               Euroopa Liidu Teataja
            
            
               C 211/2
            
         Euroopa Kohtu (suurkoda) 30. novembri 2009. aasta arvamus — Euroopa Ühenduste Komisjon
   (Arvamus 1/08) (1)
   
   (EÜ artikli 300 lõike 6 alusel antud arvamus - Teenustekaubanduse üldleping (GATS) - Erikohustuste loendid - Kompenseerivaid täpsustusi tegevate lepingute sõlmimine, arvestades teatud kohustuste muutmist ja kõrvaldamist seoses uute liikmesriikide ühinemisega Euroopa Liiduga - Jagatud pädevus - Õiguslik alus - Ühine kaubanduspoliitika - Ühine transpordipoliitika)
   2011/C 211/02
   Kohtumenetluse keel: kõik ametlikud keeled
   
      Pooled
   
   
      Taotleja: Euroopa Ühenduste Komisjon
   
      Ese
   
   Arvamusetaotlus — Maailma Kaubandusorganisatsioon (WTO) — Teenustekaubanduse üldleping (GATS) — Turulepääsu ja siseriiklike subjektidega võrdset kohtlemist käsitlevad erikohustuste loendid — Erikohustuste muutmise ja kõrvaldamise lepingud seoses uute liikmesriikide ühinemisega Euroopa Liiduga ning sellest muutmisest ja kõrvaldamisest mõjutatud WTO liikmetele kompenseerivaid täpsustusi tegevad lepingud — Ühenduse pädevuse liik nende lepingute sõlmimiseks (ainupädevus või jagatud pädevus) ja õige õiguslik alus — Ühise kaubanduspoliitika ja ühise transpordipoliitika vastavad kohaldamisalad
   
      Resolutsioon
   
   
               1.
            
            
               Maailma Kaubandusorganisatsiooni mõjutatud liikmetega teenustekaubanduse üldlepingu (GATS) artikli XXI tähenduses selliste lepingute sõlmimine, nagu on kirjeldatud asjaomases arvamusetaotluses, kuulub Euroopa Ühenduse ja liikmesriikide jagatud pädevusse.
            
         
               2.
            
            
               Nimetatud lepingute sõlmimist käsitleva ühenduse õigusakti aluseks tuleb võtta nii EÜ artikli 133 lõiked 1, 5 ja lõike 6 teine lõik kui ka EÜ artikkel 71 ja artikli 80 lõige 2 koostoimes EÜ artikli 300 lõikega 2 ja lõike 3 esimese lõiguga.
            
         
      (1)  ELT C 183, 19.7.2008.